Die wêreld in foto’s – 29 Junie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstandhandhawing aangemoedig of algehele landwye afsonderingstydperke ingestel. Marokko het intussen die afsonderingsmaatreëls opgehef in ŉ poging om terug te keer na ŉ normale lewenspatroon. Sedert die verslapping van beperkings het talle strandgangers die kans aangegryp om die son en see te geniet. Só geniet strandgangers die eerste naweek sedert die landwye afsonderingstydperk in Marokko opgehef is. Seuns speel sokker op die strand in Rabat, Marokko. (Foto: Mosa’ab Elshamy, AP) Vroue hou toesig oor hul kinders wat swem. (Foto: Mosa’ab Elshamy, AP) Hordes mense geniet die strand in Sale nadat Marokko se landwye afsonderingstydperk opgehef is. (Foto: Mosa’ab Elshamy, AP) Tieners baljaar op die strand nadat afsonderingsmaatreëls in Rabat, Marokko, opgehef is. (Foto: Mosa’ab Elshamy, AP) Mense swem in die see in Sale, Marokko. (Foto: Mosa’ab Elshamy, AP)